Lees hierdie teks.
Hierdie is die ontmoeting waar Moses die twee klip tafels by hom het om weer die 10 gebooie neer te skryf soos in die vorige ontmoeting met God. In hierdie ontmoeting kom die Here weer af in 'n wolk en stel Homself bekend aan Moses.
In die oorspronklike teks sien ons duidelik dat die Here Homself bekend stel as die Here, Here.
Hierdie is baie belangrik wanneer ons in ag neem dat in die antieke bybelse tye was daar talle ander gode.
Die Here stel homself bekend as die God van alles gode, wat in lyn is met die 10 gebooie.
Wat staan vir jou uit in hierdie eerste 4 gebooie?
Hierdie ego die kruis - vir jou en my om die kern van God se gebooie te gehoorsaam behels dit om te begin by God. Dit is die vertikale as van die kruis.
Ons kan nie die volgende 6 gebooie gehoorsaam as ons nie begin om God eerste te eer in alles wat ons doen nie.
Maar hoe lyk dit prakties?
Lees die volgende stuk teks: Deuteronomium 6:4-8 (dit bevat die "shema" een van die belangrikste Joodse gebede in die Ou Testament)
Hoe lyk hierdie inskerp proses prakties?
Kyk die volgende clip:
Vergeet om te vergeet en onthou om te onthou...
Hoekom is dit belangrik om te onthou dat die Here is die Here, Here? Want ons geloof begin met die wete dat daar net een God is!
Kyk na die volgende 3 teks gedeeltes wat hierdie denkwyse versterk
Wat staan vir jou uit as jy hierdie 3 gedeeltes lees?
Hoekom is dit belangrik om jou verhouding met God te evalueer om seker te maak dat die Here - die Here, Here -die kern God in jou lewe is?
Kom ons kyk na die storie van Salomo, iemand wat goed begin het in sy verhouding met die Here, Here, maar later ander gode begin aanbid het onder leiding van sy talle vroue.
Wat staan vir jou uit in die storie as jy weer dink aan die "shema" en die inskerp proses wat Deuteronomium 6:6-7 ons leer?
Wie is jou God (of god) op hierdie stadium in jou lewe?
Waarna of na wie luister jy op hierdie stadium van jou lewe?
Mag jy, soos Paulus skryf aan die Korintiërs, weer opnuut erns maak met die Here, Here.
Mag jy opnuut bewus word van wie God is - die eienskappe wat God met Moses deel in Eksodus 34 deel maak van jou lewe.
Mag jy prakties die "shema" Deuteronomium 6 deel maak van jou huis en jou wandel.
Hoekom is 'n naam se betekenis besonders?
Wat dink jy beteken God se naam vir jou?
Lees die volgende stuk teks: God openbaar Sy naam aan Moses op die berg Sinai.
Wat staan vir jou uit in die manier hoe God Sy naam aan Moses openbaar?
Hoekom lê daar soveel krag in God se naam?
Wat staan vir jou uit in verse 6 en 7?
God se naam was so Heilig vir die jode in die antieke tye dat hulle dit nooit uitgespreek het nie.
Hulle het die letter wat God se naam spel YAHWEH, gelees as Adonai.
Een van die aspekte van God se naam wat dit nog meer spesiaal en besonders maak is die uitspreking daarvan;
YA-HA-WEH dit klink soos asemhaling (sê dit saam as groep 'n paar keer)
Die heel eerste ding wat ons as mense doen is om asem te haal en die laaste ding is om jou asem uit te blaas...
Wat beteken dit vir jou dat jy God se Heilige naam elke keer "sê" as jy asemhaal?
God se naam behels 'n verhoudings "Wese" wat van geslag tot geslag met ons wandel.
Ons op ons eie naam nooi van geslag tot geslag met die woorde "Ek is die God van Abraham, Isak en Jakob"
Ek is ook jou God, Ek weet wat jy is - stof.... Stof waarin ek Goddelike asem ingeblaas het-
Wat staan vir jou uit van hierdie gedagtes en die twee teks gedeeltes?
Een van die aspekte wat uitstaan in Eksodus is God met ons, wat vertaal word in een van Jesus se name - Emmanuel.
Wanneer jy dink aan God as die God wat geslag tot geslag saam met ons elkeen op die naam wandel - en dan die aspek dat selfs ons klank wat ons maak wanneer ons asemhaal Sy naam ego - wat staan vir jou uit hiervan?
Hoe dink jy het Jesus dit prakties gedoen?
Lees die volgende vertaling van Eugene Peterson van die Message vertaling-
Mag jy opnuut besef hoe meer jy lees, hoe meer verdieping sal jy ervaar in jou spelling-
Hoe meer jy in God se woord wandel - hoe beter gaan jy God se naam verstaan-
Mag jy opnuut besef God se naam is nader aan jou as wat jy dink-
Mag jy opnuut besef hoe Heilig God se naam is vir jou!
Lees die bogenoemde teks, wat staan vir jou uit in die behoefte wat Moses uitspreek teenoor die Here in vers 18?
Wat behels dit vir jou om die Here intiem te ken?
Wat behels dit in die manier wat jy met die Here se woord omgaan?
Hoekom dink jy het Moses se gesig geblink?
Wanneer jy die Here intiem ken en saam met die Here wandel "blink" jou gesig ook
Ken jy iemand wie se gesig "blink"?
In hierdie sessie gaan ons na aspekte kyk wat ons elkeen gaan help om God meer intiem te leer ken.
Wat is die dinge in jou lewe waarvoor jy baie lief is?
Hoe weet jy dit raak 'n kern saak in jou lewe en dit is nie meer 'n rand saak nie?
Een van die kern elemente om God beter te leer ken is deur Sy woord te bestudeer.
Jou interaksie met God en Sy woord bepaal jou teologie. Jou teologie bepaal hoe jy God ken.
Een van die gevaarlikste dinge wanneer jy God se woord lees, is wanneer jy dit lees met 'n spieël...
Dit behels dat jy net lees in die Bybel waarmee jy as individu identifiseer, byvoorbeeld jy lees die wet in Eksodus 20, maar nie die 8ste gebod wat behels jy mag nie steel nie of nie die 7de gebod wat behels jy mag nie egbreuk pleeg nie want dit is 'n aspekte waarmee jy nie saam stem nie.
Hoe lees jy die Bybel tans?
Is daar teks gedeeltes wat jy met 'n spieël lees?
Lees die volgende teks?
Is dit jou gebed om die Here werklik te ken?
Wat behels dit in terme van hoe jy die Bybel lees asook die spieël aspek?
Om die Here intiem te ken - behels tyd saam met die Here in Sy woord...
In een van die episodes van die reeks Greys Anatomy is daar 'n groep van die top finale jaar mediese studente wat die hospitaal besoek om prakties te kyk wat die dokters doen. Hierdie groep bestaan uit die top 10 van hulle jaar groep. Gedurende hierdie besoek het die een individu se bril op 'n pasient se wond geval gedurende 'n operasie. 'n Ander individu het flou geraak toe hy sien hoe 'n aar bars ...
Hierdie bevestig dat mediese kennis nie genoeg is vir die praktyk nie.
Om God intiem te ken, behels nie net klomp kop kennis van die skrif nie, dit moet oorgaan in aksie.
Hoe lyk jou kennis-wat-oorgaan-in-aksie van God?
Sluit af deur Psalm 16 verse 5 en 11 te bid.
Mag jy opnuut die Here intiem leer ken.
Mag jy opnuut die Woord gebruik as riglyn.
Mag jy opnuut saam met die Here wandel en Hom toelaat om jou te leer om te lewe.
Wie is God vir jou?
Jou jaar in Sy hande
Vertrou God al is jy klein
Bladsy 33 van 50